**Аренсбург** (германски: *Ahrensburg*) — најголем град во округот Штормарн, во сојузната покраина Шлезвиг-Холштајн, Германија. Дел е од метрополитенската област Хамбург.

Негова позната знаменитост е ренесансниот замок од 1595 година. Други знаменитости се блиската црква. Аренсбург се наоѓа во Тунелтал (*Tunneltal*), во која Алфред Руст ископал многу артефакти од леденото доба.

До Аренсбург лесно се доаѓа со автомобил и воз, сместен на автопатот А1 и железничката линија помеѓу Ханзините градови Хамбург и Либек.

Историја
--------

### Рана историја

Аренбуршката Тунелтал е место на бројни ископувања од културата на доцниот палеолит. Културата од историчарите е наречена Аренсбуршка култура.

### Среден век

Градот потекнува од XIII век, кога грофовите на Шауенбург го основале селото Волденхорн (кое подоцна станало град Аренсбург) и соседните села Аренсфелде, Мајлсдорф и Бајмор. Волденхорн е првпат споменат во 1314 година. Во 1327 година, селото припаднало на цистерцијанскиот манастир Рајнфелд, а Волденхорн станал седиште на манастирскиот управник и останал како таков до средината на XVI.

Замокот Арнесвелде (*Arx Arnsburga*) бил изграден околу 1200 година. Руини на замокот се видливи во шумата Хаген јужно од градот. Грбот на градот го прикажува замокот го горниот дел. Постојат документи за управници на замокот во 1295 и 1304 година. Во 1326 година, грофот Јохан III од Шауенбург го преместил своето седиште во Тритау и го напуштил замокот.

### Нов период

По распуштањето на манастирите поради реформацијата, целата област потпаднала во посед на кралот на Данска. Тој ја доделил на неговиот генерал Даниел Ранцау во 1567 година. Неговиот брат и наследник Петер Ранцау го изградил ренесансниот замок во облик на воден замок, сега симбол на градот, а црквата во замокот околу 1595 година. Изградбата на сиромашните домови непосредно до црквата била пример.

Советот на Аренсбург припаѓал на т.н. благороднички совет, кој поседувал голема слобода и самоуправување.

Поседот на Ранцау бил тешко задолжен во средината на XVIII век и во 1759 година припаднал на стопанственикот Хајнрих Карл фон Шимелман. Шимелман го изменил замокот и селото во барокен стил и моменталниот изглед на градот ги прикажува овие планови.

На 7 јуни 1867 година селото Волденхорн станало слободна пруска заедница и се преименувало во Аренсбург со одлука на советот. Припаѓало на Амтот Аренсбург, од каде како слободна општина излегло во 1912 година.

Изградбата на железницата помеѓу Хамбург и Либек во 1865 година го направило Аренсбург привлечно одредиште за одмор надвор од Хамбург и бројот на жители се зголемил. До 1910 населението достигнало 2.750 жители. Припојувањето на различни села во 1928 година довело до зголемување на територијата на градот на 5 км2.

Изградбата на населбите „Дахајм/Хајмгартен" (делумно на територија на моменталната општина Амерсбек) и „Ам Хаген" (првично наречена „Населба Франц Зелте") се случила во 1933 година, поради навалата на нови жители од Хамбург, кои барале помирно опкружување.

Кога Аренсбург добил градски права во 1949 година, градот имал 17.775 жители — скоро половина од нив биле бегалци од поранешните источни територии на Германија.

Градската инфраструктура била значително подобрена и проширена во текот на следните децении. Во исто време многу компании отвориле свои седишта и погони во близина на градот и придонеле Аренсбург да стане познат стопански центар во Шлезвиг-Холштајн.

Религија
--------

Аренсбург бил седиште на лутеранскиот проректор за Штормарн од 1823 до 1899 година.

Аренсбург имал мала еврејска заедница до почетокот на 1930-тите. Синагогата била запалена во текот на Кристалната ноќ во 1938 година. Еврејските гробишта (отворени во 1822 година) сè уште можат да се видат во близина на градот (Аренсбург-Запад).

Меѓународни односи
------------------

Поврзано: Список на збратимени градови во Германија
Аренсбург е збратимен со следниве градови:

* Шпанија Есплугес де Љобрегат, Шпанија
* Австрија Фелдкирхен во Корушка, Австрија
* Германија Лудвигслуст, Германија
* Естонија Вилјанди, Естонија

Наводи
------

1. ↑   „Население во разните административни единици на Шлезвиг-Холштајн во 2020 г.". *Статистичка служба за Хамбург и Шлезвиг-Холштајн*. јуни 2021. (германски)
2. ↑  „Internet-Archiv "Synagogen in Deutschland" der TU Darmstadt". Cad-cook.architektur.tu-darmstadt.de. Архивирано од изворникот на 2014-03-11. Посетено на 11 март 2014.

Надворешни врски
----------------

|  |  |
| --- | --- |
| Ризница | „Аренсбург" на Ризницата ? |

* Матична страница  (германски)
* evj-ahrensburg.de (германски)
* Замок Аренсбург (германски) (англиски)

|  |  |  |  |  |
| --- | --- | --- | --- | --- |
| 

| * п
* р
* у
Градови и општини во округот Штормарн |
| --- |
|  |
| 
* Амерсбек
* Аренсбург
* **Бад Олдесло**
* Бадендорф
* Баргтехајде
* Баргфелд-Штеген
* Барниц
* Барсбител
* Брак
* Брунсбек
* Везенберг
* Вестерау
* Вицхафе
* Глинде
* Грабау
* Гранде
* Гренволд
* Гросензе
* Гросхансдорф
* Делингсдорф
* Елменхорст
* Зик
* Јерсбек
* Кетел
* Клајн Везенберг
* Ласбек
* Литјензе
* Медеваде
* Менкхаген
* Нериц
* Нинволд
* Остштајнбек
* Пелиц
* Рајнбек
* Рајнфелд
* Раусдорф
* Ретвиш
* Рехорст
* Римпел
* Тангштет
* Тодендорф
* Травенбрик
* Тремсбител
* Тритау
* Фелдхорст
* Хајдекамп
* Хајлсхоп
* Хамберге
* Хамор
* Хамфелде
* Хоенфелде
* Хојсдорф
* Царпен
* Штапелфелд
* Штајнбург

 | Грб |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 134971960
* LCCN: n88080175
* GND: 4000819-8
* SUDOC: 02941878X
* BNF: cb12105048t (податоци)
* NKC: ge946676

 |

 |